
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 243 


28 Μαρτίου 1997 


ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός επιτοκίου πέμπτης τοκοφόρου περιόδου 
δανείου έκδοσης 15.3.93 κυμαινομένου επιτοκίου. 1 

Ψήφιση του Οργανιομού Εσωτερικής Υπηρεσίας του 
ΚΑΠΗ Κοινότητας Νέου Σουλίου Ν. Σερρών. 2 

Χορήγηση άδειας ασκήσεως επαγγέλματος Κοιν/κής 
Λειτουργού στην Αναγνωστοπούλου Ηλιάνα. 3 

Χορήγηση άδειας ασκήσεως επαγγέλματος 
Κοινωνικής Λειτουργού στην Μαρία Καλαμίδα του 

Κωνσταντίνου. 4 

Απόφαση αριθμ. 52/1997. Προηγούμενη γνωστοποίη¬ 
ση συγκέντρωσης των εταιρειών ΑΛΟΥΜΙΝΙΟΝ 
ΤΗΣ ΕΛΛΑΔΟΣ Α.Ε. και ΕΠ.ΑΛ.ΜΕ. Α.Ε., βάσει του 

άρθ.4βΝ. 703/77, όπως ισχύει. 5 

Απόφαση αριθμ. 53/1997. Αίτηση ασφαλιστικών μέ¬ 
τρων του Κοινού Ταμείου Εισπράξεως Λεωφορίων 
(ΚΤΕΛ) Νομού Εύβοιας κατά της Ανωνύμου 
Εταιρείας "Οργανισμός Σιδηροδρόμων Ελλάδος 

(ΟΣΕ) Α.Ε.". 6 

Χορήγηση άδειας κυκλοφορίας φαρμακευτικού ι¬ 
διοσκευάσματος ΗΕ30ΞΤΎΙ. 7 

Χορήγηση άδειας κυκλοφορίας φαρμακευτικού ι¬ 
διοσκευάσματος ΟΟ-ΒΕΝΙΤΕΟ. 8 

Χορήγηση άδειας κυκλοφορίας φαρμακευτικού ι¬ 
διοσκευάσματος ΖΑΝΙϋΙΡ. 9 

Χορήγηση άδειας κυκλοφορίας φαρμακευτικού ι¬ 
διοσκευάσματος ΜΙΖΟίΙΕΝ. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 138519/10.2.97 κ.α. 
Υπουργών Δικαιοσύνης και Δημόσιας Τάξης. 11 

Διορθώσεις σφαλμάτων στην 16222/7.1.97 απόφαση 

του Υπουργού Δικαιοσύνης. 12 

Διορθώσεις σφαλμάτων στη 1218.65/1/97/24.1.97 α¬ 
πόφαση του Υπουργού Εμπορικής Ναυτιλίας.13 

Διορθώσεις σφαλμάτων στην τροποποίηση της από¬ 
φασης Υπ. Εθν. Παιδείας και Θρησκευμάτων 
Ζ/3378/1993. 14 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρίθ. 2017020/2455/0023 (1) 

Καθορισμός επιτοκίου πέμπτης τοκοφόρου περιόδου δα¬ 
νείου έκδοσης 15.3.93 κυμαινομένου επιτοκίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 31 και 32 του Ν. 1914/90 
"Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις". 

2) Την αριθμ. 194907/22.11.1969 απόφαση του 
Υπουργού Οικονομικών "Περί δαπανών εκδόσεως και ε- 
ξυπηρετήσεως κ.λπ. Κρατικών δανείων". 

3) Την αριθμ. 2069005/4119/0023/18.9.1992 απόφαση 
του Υπουργού Οικονομικών' Γενικοί όροι έκδοσης ομολό¬ 
γων σε δραχμές κυμαινομένου επιτοκίου". 

4) Την αριθμ. 2014764/2007/0023/10.3.93 απόφαση του 
Υπουργού Οικονομικών "Έκδοση ομολόγων σε δραχμές 
κυμαινομένου επιτοκίου, διετούς και πενταετούς διάρκει¬ 
ας, με ημερομηνία έκδοσης 15.3.93". 

5) Το άρθρο 12του Ν. 2074/92 (ΦΕΚ 128/31.7.92). 

6) Την αριθμ. 2010428/1454/0004/12.2.96 απόφαση 
"τροποποίηση και συμπλήρωση της απόφασης περί μετα- 
βιβάσεως της εξουσίας να υπογράφουν _Με εντολή 
Υπουργού" στο Γενικό Γραμματέα, στους Ειδικούς 
Γραμματείς, στους Γενικούς Διευθυντές και στους 
Προϊσταμένους οργανικών μονάδων της Κεντρικής 
Υπηρεσίας και των Ειδικών Αποκεντρωμένων υπηρεσιών 
του Υπουργείου Οικονομικών, αποφασίζουμε: 

Καθορίζουμετο επιτόκιο το οποίοθα ισχύσει για την πέ¬ 
μπτη τοκοφόρο περίοδο 17.3.97 έως 16.3.98 του δανείου 
έκδοσης 15.3.93. κυμαινομένου επιτοκίου, πενταετούς 
διάρκειας, σε δραχμές σε 12.50%. Δηλαδή ίσο με αυτό 

των ετήσιων εντόκων γραμματίων του Δημοσίου που ισχύ¬ 
ει στις 12 Μαρτίου 1997 (τρεις εργάσιμες ημέρες πριν την 
έναρξη της τοκοφόρου περιόδου), πλέον ενός περιθω¬ 
ρίου 2% όπως αυτό ορίστηκε στην απόφαση έκδοσης του 
δανείου. 

Ο τόκος υπολογίζεται με βάση τον πραγματικό αριθμό 
ημερών κάθε τοκοφόρου περιόδου και έτος 365 ημερών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 1997 

Με εντολή Υπουργού 
Ο Ειδικός Γραμματέας 
ΔΗΜΗΤΡΙΟΣ ΔΡΙΤΣΑΣ 
-♦- 

Αριθ. 2742 (2) 

Ψήφιση του Οργανισμού Εσωτερικής Υπηρεσίας του 
ΚΑΠΗ Κοινότητας Νέου Σουλίου Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΚΕΝΤΡΙΚΗΣ 
ΜΑΚΕΔΟΝΙΑΣ 

Έχοντας υπόψη: 

1. Την αναφορά του ΚΑΠΗ Κοιν. Νέου Σουλίου αριθ. 
2/30.11.1996 με την οποία υποβλήθηκε η απόφαση του 
Διοικητικού Συμβουλίου αριθ. 1/1996 που αναφέρεται 
στην ψήφιση του Οργανισμού Εσωτερικής Υπηρεσίας 
του ΚΑΠΗ Κοινότητας Νέου Σουλίου. 

2. Τις διατάξεις του άρθρου 12του Ν. 1188/81 "περίκυ- 
ρώσεως του Κωδικός, περί καταστάσεως προσωπικού 
οργανισμών τοπικής αυτοδιοικήσεως", όπως αντικατα- 
στάθηκε με τις διατάξεις του άρθρου 26 παρ. 1 Ν. 
1832/1989, και τις διατάξεις της παρ. 5 του άρθρου 8 του 
Ν. 2307/1995. 

3. Τις διατάξεις των άρθρων 34 του Ν. 2190/1994 (ΦΕΚ 
28/Α/3.3.1994) "Σύσταση ανεξάρτητης αρχής για την ε¬ 
πιλογή προσωπικού και ρύθμιση θεμάτων διοίκησης, Π.Δ. 
37α/1987 καιΠ.Δ. 22/1990. 

4. Την γνωμοδότηση του Υπηρεσιακού Συμβουλίου του 
άρθρου 5του Ν. 1188/81 και άρθ, 8του Ν. 2307/95 αριθ. 
1/3/28.1.1997 τα υπόλοιπα στοιχεία του φακέλλου και την 
οικονομική κατάσταση του ΚΑΠΗ της Κοιν. Νέου Σουλίου. 

5. Τις αριθ. 53660/59/6.8.1986 και 75643/16.1.1987 δια¬ 
ταγές του ΥΠΕΣ. 

6. Την αριθ. 550/εγκ. 1/7.10.92 εγκυκλίου της 
Γραμματείας του Υπουργικού Συμβουλίου "έλεγχος δα¬ 
πανών που προκαλούν οι κανονιστικές διοικητικές πρά¬ 
ξεις". 

7. Την αριθ. 939/3.5.1996 απόφαση του Γενικού 
Γραμματέα Περιφέρειας Κεντρικής Μακεδονίας με την 
οποία ορίζεται αναπληρωτής του Περ. Δ/ντή Νομού 
Σερρών, η Προϊσταμένης Δ/νσης που υπηρετεί στην 
Περιφερειακή Διοίκηση του Νομού. 

8. Την δαπάνη μισθοδοσίας του προσωπικού που 
προβλέπεται στον παρόντα Ο.Ε.Υ. η οποία θα αντιμετωπί¬ 
ζεται από ανάλογη επιχορήγηση από τον Κρατικό 
Προϋπολογισμό και η οποία σύμφωνα με τις διατάξεις του 
άρθρου 68 του Ν. 1416/84 αποτελεί τακτικό έσοδο για το 
ΚΑΠΗ και καλύπτει λειτουργικές ανάγκες του, αποφα¬ 
σίζουμε: 

Διαπιστώνουμε την με τις σύμφωνα με τις οικείες διατά¬ 
ξεις ψήφιση του Οργανισμού Εσωτερικής Υπηρεσίας του 
ΚΑΠΗ Κοινότητας Νέου Σουλίου που έγινε με την απόφα¬ 
ση αριθ. 1/1996του Διοικητικού Συμβουλίουτου ΚΑΠΗ ώ¬ 
στε αυτός να περιλαμβάνει την κατωτέρω υπηρεσιακή 
διάρθρωση. 

"ΑΥΤΟΤΕΛΕΣ ΓΡΑΦΕΙΟ" με τις εξής θέσεις υπαλλήλων. 

Α. ΔΙΟΙΚΗΤΙΚΗ ΥΠΗΡΕΣΙΑ 

Κατηγορία ΤΕ 

1. Κλάδος ΤΕ2 Κοινωνικών Λειτουργών. 

α. Μία {1) θέση υπαλλήλου με διαβάθμιση Δ'-Α'. 


Β. ΥΓΕΙΟΝΟΜΙΚΗ ΥΠΗΡΕΣΙΑ 
Κατηγορία ΤΕ 

1. Κλάδος ΤΕ6 Επισκεπτριών αδελφών. 

α. Μία (1) θέση υπαλλήλου με διαβάθμιση Δ'-Α'. 

2. Κλάδος ΤΕ10 Φυσιοθεραπευτών. 

α. Μία (1) θέση υπαλλήλου με διαβάθμιση Δ'-Α'. 
Κατηγορία ΥΕ 

1. Κλάδος ΥΕ 15 Οικογενειακών βοηθών, 
α. Μία (1) θέση υπαλλήλου με διαβάθμιση Ε'-Β'. 
Προϊστάμενος του Αυτοτελούς γραφείου θα είναι υ¬ 
πάλληλος του Κλάδου ΤΕ2 Κοινωνικών λειτουργών. 

Ο Οργανισμός αυτός ισχύει από την δημοσίευσή του 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Σέρρες, 28 Φεβρουάριου 1997 

Με εντολή Γεν. Γραμ. Περιφ. Κεντρ. Μακεδονίας 
Η Δ/ντρια Εσωτερικού 
ΝΙΚΗ ΑΝΤΩΝΙΑΔΟΥ 

-Φ- 

Αριθ. 14/459 (3) 

Χορήγηση άδειας ασκήσεως επαγγέλματος Κοιν/κής 
Λειτουργού στην Αναγνωστοπούλου Ηλιάνα. 

Ο ΝΟΜΑΡΧΗΣ ΚΑΒΑΛΑΣ 

Με την 14/459/13.2.97 Απόφασης της Νομάρχη 
Καβάλας έχει χορηγηθεί στην Αναγνωστοπούλου Ηλιάνα 
του Μιχαήλ, κάτοικο Καβάλας, άδεια ασκήσεως επαγγέλ¬ 
ματος Κοινωνικής Λειτουργού. 

Καβάλα, 13 Φεβρουάριου 1997 

Με εντολή Νομάρχη 
Η Διευθύντρια 
Ζ. ΡΑΓΚΑΖΑ 

- ♦ - 

Αριθ. 803 (4) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μαρία Καλαμίδα του Κωνσταντίνου 

Ο ΝΟΜΑΡΧΗΣ ΜΑΓΝΗΣΙΑΣ 

Με την απόφαση του Νομάρχη Μαγνησίας έχει χορηγη¬ 
θεί στην Μαρία Καλαμίδου του Κωνσταντίνου, άδεια α¬ 
σκήσεως επαγγέλματος Κοινωνικού Λειτουργού. 

Βόλος, 4 Μαρτίου 1997 

Με εντολή Νομάρχη 
Ο Διευθυντής 
Α. ΑΛΕΞΙΟΥ 

- ♦ - 

(5) 

ΑΠΟΦΑΣΗ ΑΡΙΘΜ. 52/1997 

Προηγούμενη γνωστοποίηση συγκέντρωσης των εταιρει¬ 
ών ΑΛΟΥΜΙΝΙΟΥ ΤΗΣ ΕΛΛΑΔΟΣ Α.Ε. και ΕΠ.ΑΛ.ΜΕ. 
Α.Ε., βάσειτου άρθ. 4β Ν. 703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου 
Ανάπτυξης (Γ.Γ. Εμπορίου) την 28η Ιανουάριου 1997, η¬ 
μέρα Τρίτη και ώρα 10.30π.μ., με την εξής σύνθεση: 

Πρόεδρος: Κωνσταντίνος Λασσαδός. 

Μέλη: Νικόλαος Σακελλαρόπουλος, 

Ανδρέας Κίτσος, κωλυόμενου του τακτικού, 
Κωνσταντίνου Ηλιόπουλου, 

Χαρίλαος Χάρακας, 

Δημήτριος Τζουγανάτος, 

Λεωνίδας Νικολούζος, 

Ιωάννης Κατσουλάκος. 

Γραμματέας: Αλεξάνδρα-ΜαρίαΤαραμπίκου. 

Τα λοιπά τακτικά και αναπληρωματικά μέλη, καίτοι κλη- 
τευθέντα, δεν προσήλθαν λόγω κωλύματος. 

Θέμα της συνεδριάσεως ήταν η προηγούμενη γνω¬ 
στοποίηση της συγκέντρωσης των Εταιρειών ΑΛΟΥΜΙΝ- 
ΙΟΝ ΤΗΣ ΕΛΛΑΔΟΣ Α.Ε. και ΕΠ.ΑΛ.ΜΕ. Α.Ε., βάσειτου άρ. 
4β Ν. 703/77, όπως ισχύει. Η ακροαματική διαδικασία για 
την ως άνω υπόθεση είχε αρχικά ορισθεί για τις 16 
Ιανουάριου 1997, οπότε και ανεβλήθηκε μετά από σχετικό 
αίτημα της Γ ενικής Εισηγήτριας της Γ ραμματείας. 

Στη συνεδρίαση παρέστη η Εταιρεία ΑΛΟΥΜΙΝΙΟΝ ΤΗΣ 
ΕΛΛΑΔΟΣ Α.Ε., δια του πληρεξουσίου της δικηγόρου, 
Χρήστου Ροκόφυλλου. 

Κατ' αρχήν το λόγο έλαβε η Γενική Εισηγήτρια, Σ. 
Καμπερίδου η οποία ανέπτυξε τη γραπτή εισήγηση της 
Γραμματείας επί της υποθέσεως και κατέληξε 
προτείνοντας τη μη απαγόρευση της υπό κρίση συγκέ¬ 
ντρωσης, με την προϋπόθεση ότι η ΑΛΟΥΜΙΝΙΟΝ ΤΗΣ 
ΕΛΛΑΔΟΣ Α.Ε. (και μέσω αυτής η ΕΠ.ΑΛ.ΜΕ.) θα αναλά- 
βει τη δέσμευση, για χρονικό διάστημα τουλάχιστον 3 ε¬ 
τών, να διαθέτει το 50% (κατ' ελάχιστον) της παραγωγικής 
της δυναμικότητας για την παροχή υπηρεσιών φασόν σε 
τρίτους (κατά προτίμηση παλαιούς πελάτες της και πά¬ 
ντως επιχειρήσεις εκτός του ομίλου της ΑΛΟΥΜΙΝΙΟΝ 
ΤΗΣ ΕΛΛΑΔΟΣ) και με όρους ανταγωνιστικούς. 

Στη συνέχεια το λόγο έλαβε ο παραπάνω πληρεξούσιος 
δικηγόρος, ο οποίος ανέπτυξε τις θέσεις της παριστάμε- 
νης Εταιρείας, έδωσε πληροφορίες, εξηγήσεις και διευ¬ 
κρινίσεις σε ερωτήσεις που του υπέβαλαν ο Πρόεδρος και 
τα Μέλη της Επιτροπής και ζήτησε από την Επιτροπή την 
έγκριση της υπό κρίση συγκέντρωσης. Στη συνέχεια, και 
μετά από αίτηση της ενδιαφερόμενης εταιρείας, εξετά¬ 
σθηκε από την Επιτροπή, ως μάρτυρας, ο Γενικός 
Διευθυντής της εταιρείας ΕΠ.ΑΛ.ΜΕ., Ιωάννης 
Τσελεκούνης. Κατόπιν ο Πρόεδρος της Επιτροπής έδωσε 
προθεσμία μέχριτις 30 Ιανουάριου 1997 στην ενδιαφερό- 
μενη εταιρεία για να προσκομίσει υπόμνημα. 

Η Επιτροπή Ανταγωνισμού συνήλθε σε διάσκεψη την 31 
Ιανουάριου 1997, στην αίθουσα 611 του Υπουργείου 
Ανάπτυξης (Γ.Γ. Εμπορίου), κατά την οποία, αφού έλαβε 
υπόψη της τα στοιχεία του φακέλου, την Εισήγηση της 
Γραμματείας, τις απόψεις που διετύπωσε, εγγράφως και 
προφορικώς, η κλητευθείσα εταιρεία κατά την συζήτηση 
της υποθέσεως, το υπόμνημα που αυτή υπέβαλε καθώς ε¬ 
πίσης και την κατάθεση του μάρτυρος, 

ΣΚΕΦΘΗΚΕ ΩΣ ΕΞΗΣ 

Επειδή κατά με τη διάταξη του άρθρου 4 παρ, 2 στοιχ. β 
του Ν. 703/1977 "Συγκέντρωση πραγματοποιείται όταν ένα 
ή περισσότερα πρόσωπα που ελέγχουνήδη μιατουλάχιστο 
επιχείρηση ή περισσότερες επιχειρήσεις, αποκτούν άμεσα 
ή έμμεσα, με αγορά συ μμετοχών στο κεφάλαιο ή στοιχείων 
του Ενεργητικού, με σύμβαση ή με άλλοντρόποτονέλεγχο 
του συνόλου ή τμημάτων μίας ή περισσοτέρων άλλων ε¬ 
πιχειρήσεων", κατά δε τη διάταξη του άρθρου 4β παρ. 1 
αυτού, όπως ισχύει μετάτηντροποποίησήτου μεταάρθρα 


2του Ν. 1934/1991 και 2 παρ. 3του Ν. 2296/1995 "κάθε συ¬ 
γκέντρωση επιχειρήσεων πρέπει να γνωστοποιείται στην 
Επιτροπή Ανταγωνισμού μέσα σε δέκα (10) εργάσιμες η¬ 
μέρες απότη σύναψη της συμφωνίας, ή τη δημοσίευση της 
προσφοράς ή ανταλλαγής ή την απόκτηση συμμετοχής 
που εξασφαλίζει τον έλεγχο της επιχείρησης όταν; 

α) το μερίδιο αγοράς των προϊόντων ή υπηρεσιών που 
αφορά η συγκέντρωση, όπως αυτό ορίζεται στο άρθρο 
4στ, αντιπροσωπεύει στην εθνική άγορά ή σε ένα σημα¬ 
ντικό σε συνάρτηση μετά χαρακτηριστικά τωνπροϊόντων 
ή των υπηρεσιών τμήμα της, τουλάχιστον είκοσι πέντε 
τοις εκατό (25%) του συνολικού κύκλου εργασιών που 
πραγματοποιείται με τα προϊόντα ή τις υπηρεσίες που θε¬ 
ωρούνται ομοειδή από τον καταναλωτή λόγω των ιδιοτή¬ 
των, της τιμής τους και της χρήσης για την οποία 
προορίζονται ή 

β) ο συνολικός κύκλος εργασιών όλων των επιχειρήσε¬ 
ων που συμμετέχουν στη συγκέντρωση, κατά τα οριζόμε¬ 
να στο άρθρο 4στ, ανέρχεται τουλάχιστον στο σε δραχμές 
ισόποσο των πενήντα εκατομμυρίων (50.000.000) 
Ευρωπαϊκών Λογιστικών Μονάδων (ΕΟυ) και δύο του¬ 
λάχιστον από τις συμμετέχουσες επιχειρήσεις πραγ¬ 
ματοποιούν, καθεμία χωριστά, στην εθνική αγορά συνολι¬ 
κό κύκλο εργασιών άνω του σε δραχμές ισόποσου των πέ¬ 
ντε εκατομμυρίων (5.000.000) Ευρωπαϊκών Λογιστικών 
Μονάδων (Εθυ)', 

και κατά τις διατάξεις του άρθρου 4γπαρ. 1 και 2 αυτού, 
όπως αυτό προστέθηκε με το άρθρο 2 παρ. 4 του Ν. 
2296/1995 

'Ί. Με απόφαση της Επιτροπής Ανταγωνισμού α¬ 
παγορεύεται κάθε συγκέντρωση επιχειρήσεων, που υπό- 
κειται σε προηγούμενη γνωστοποίηση και η οποία μπορεί 
να περιορίσει σημαντικά τον ανταγωνισμό στην εθνική 
αγορά ή σε ένα σημαντικό σε συνάρτηση με τα χαρακτη¬ 
ριστικά των προϊόντων ή των υπηρεσιών τμήμα της και ι¬ 
δίως με τη δημιουργία ή ενίσχυση δεσπόζουσας θέσης. 2. 
Για την εκτίμηση της δυνατότητας μιας συγκέντρωσης να 
περιορίσει σημαντικά τον ανταγωνισμό υπό την έννοια 
της παρ. 1 του παρόντος άρθρου λαμβάνονται υπόψη ιδι¬ 
αίτερα η διάρθρωση όλωντων σχετικών αγορών, ο πραγ¬ 
ματικός ή δυνητικός ανταγωνισμός εκ μέρους επιχειρή¬ 
σεων εγκατεστημένων εντός ή εκτός Ελλάδος, η ύπαρξη 
νομικών ή πραγματικών εμποδίων εισόδου στην αγορά, η 
θέση των ενδιαφερομένων επιχειρήσεων στην αγορά και 
η χρηματοδοτική και οικονομική δύναμή τους, οι δυνατό¬ 
τητες επιλογής των προμηθευτών και των χρηστών από 
τις επιχειρήσεις και από άλλες ανταγωνιστικές ή δυνητικά 
ανταγωνιστικές επιχειρήσεις, η πρόσβασή τους στις πη¬ 
γές εφοδιασμού ή στις αγορές διάθεσης των προϊόντων, 
η εξέλιξη της προσφοράς και της ζήτησης των οικείων α¬ 
γαθών και υπηρεσιών, τα συμφέροντα των ενδιάμεσων 
και τελικών καταναλωτών και η συμ βολή στην εξέλιξη τη ς 
τεχνικής και οικονομικής προόδου, υπό τον όρο ότι η εξέ¬ 
λιξη αυτή είναι προς το συμφέρον των καταναλωτών και 
δεν αποτελεί εμπόδιο για τον ανταγωνισμό." 

Επειδή από όλα τα έγγραφα του φακέλλου που σχημα¬ 
τίστηκε, μεταξύ των οποίων και η με αριθμό 44/1996 από¬ 
φαση της Επιτροπής, που εκδόθηκε βάσειτου άρθρου 4ε 
παρ. 3 του Ν. 703/1977, όπως ισχύει τώρα, την κατάθεση 
του. ενώπιον της Επιτροπής, ενόρκως εξετασθέντος μάρ¬ 
τυρος Ιωάν. Τσελεκούνη, γενικού διευθυντή της 
ΕΠΑΛΜΕ, τους ισχυρισμούς και εξηγήσεις της Ανώνυμης 
Εταιρείας Αλουμίνιον της Ελλάδος (Α.Τ.Ε.) και την ενώ- 

πιον της Επιτροπής διεξαχθείσα διαδικασία, προέκυψαν 
τα εξής: 

Η Ανώνυμη Εταιρεία Αλουμίνιον της Ελλάδος (Α.Τ.Ε.) 
διατηρεί στα Ασπρα Σπίτια-Βοιωτίας εργοστάσιο παρα¬ 
γωγής αλουμίνας και αλουμινίου με ηλεκτρόλυση, με 
πρώτη ύλη το βωξίτη (μετάλλευμα) και ενδιάμεση την 
αλουμίνα, δραστηριοποιείται στην αγορά του 
πρωτογενούς (πρωτόχυτου) αλουμινίου, το οποίο παρά¬ 
γει και εμπορεύεται σε "χελώνες", "πλάκες" και "μπιγιέτες" 
(ράβδους) και το μερίδιό της στη σχετική αγορά αυτού α¬ 
νέρχεται σε ποσοστό περίπου 55 έως 60%, είναι δε η 
μοναδική εταιρεία παραγωγής πρωτογενούς αλουμινίου 
στην Ελλάδα, ενώ η υπόλοιπή ποσότητα αυτού που χρει¬ 
άζεται η ελληνική αγορά εισάγεται από διάφορους εισα¬ 
γωγείς από ορισμένες Ευρωπαϊκές χώρες (ιδία Ρωσία) 
που το παράγουν. Ο κύκλος εργασιών της για το έτος 
1995 ανήλθε σε 87 δισεκατομμύρια δραχμές για όλο τον 
κόσμο. 

Η ΕΠ.ΑΛ.ΜΕ. δραστηριοποιείται στην αγορά του δευ¬ 
τερογενούς (δευτερόχυτου) αλουμινίου και ειδικότερα 
στην επαναχύτευση και επεξεργασία ήδη παραχθέντος 
αλουμινίου (τεμάχια πρωτογενούς αλουμινίου ή αλουμι¬ 
νίου από περισυλλογή) χρησιμοποιώντας δικό της χυτή¬ 
ριο, οι εγκατασταθείς του οποίου βρίσκονται στον 
Ασπρόπυργο Αττικής. Η παραπάνω δραατηριότητάτης α¬ 
σκείται με δύο τρόπους, είτε για δικός της λογαριασμό 
(30% περίπου) είτε για λογαριασμότρίτων (70% περίπου), 
το μερίδιό της στη σχετική αγορά του δευτερογενούς 
αλουμινίου ανέρχεται σε 12% περίπου, δοθέντος ότι στην 
αγορά αυτού δραστηριοποιούνται και πολλές άλλες ε¬ 
πιχειρήσεις. όπως η "ΕΛΒΑΛ" (με μερίδιο αγοράς 75%), η 
"Αλουμάν" (με μερίδιο αγοράς 4,5%), η "Εξάλκο", η 
"Χυτάλ" και η "Σούλης" (με ποσοστά αγοράς 2,5% η κάθε 
μια) και άλλες μικρότερες. Ο κύκλος εργασιών αυτής κα¬ 
τά το έτος 1995, ανήλθε σε 4,9 δισεκατομμύρια δραχμές. 
Στο μετοχικό της κεφάλαιο μετέχουν, πλην άλλων, η 
Εταιρεία ΑΛΟΥΜΑΝ με ποσοστό 41,8%, που ασχολείται 
με την έλαση/διέλαση του αλουμινίου (τρίτο στάδιο στον 
κλάδο αυτόν) και η Α.Τ.Ε. με ποσοστό 43%. 

Η Α.Τ.Ε. έχει και θυγατρική εταιρεία την Εταιρεία 
ΔΕΛΦΟΙ-ΔΙΣΤΟΜΟΥ, που παράγει βωξίτη. 

Οι εγκαταστάσεις της ΕΠ.ΑΛ.ΜΕ είναι παλιές, δεν εκ- 
συγχρονίσθηκαν και οι ιδιοκτήτες της σκέπτονται τον εκ¬ 
συγχρονισμό, την ανανέωση και τη μεταφορά της εκτός 
Αθηνών και συγκεκριμένα στα Οινόφυτα-Βοιωτίας, για 
αυτό συνέταξαν σχετική μελέτη την οποία, σύμφωνα με 
τις διατάξεις των άρθρων 23α και 23βτου Ν. 2234/1994 υ¬ 
πέβαλαν στο Υπουργείο Ανάπτυξης. Ο σχετικός φάκελος 
αξιολογήθηκε από τη Γενική Γραμματεία Βιομηχανίας και 
για συνολικό ποσό επένδυσης 1.530.000.000 δρχ. εγκρί- 
θηκε επιδότηση ποσού 612.000.000 δρχ. Προκειμένου ό¬ 
μως να πραγματοποιηθεί η επένδυση αυτή το υπόλοιπο 
ποσό των 918.000.000 δρχ. πρέπει να καλυφθεί από τους 
μετόχους της με αύξηση του εταιρικού κεφαλαίου κατά 
612.000.000 δρχ. καιτραπεζικό δανεισμό το υπόλοιπο. Οι 
μέτοχοι της ΕΠ.ΑΛ.ΜΕ. δεν έχουν τη δυνατότητα και 
οπωσδήποτε τη βούληση να καλύψουν αυτοί εξ ιδίων την 
απαιτούμενη αύξησητου κεφαλαίου της Εταιρείας τους ή 
να δανεισθούν για το σκοπό αυτό, γι’ αυτό και δύο απ’ 
αυτούς, οι Σταματία Στρατηγού και Ειρήνης Στρατηγού, 
που κατέχουν μετοχές που καλύπτουν το 8% του 
μετοχικού κεφαλαίου της ΕΠ.ΑΛ.ΜΕ., αποφάσισαν ναπω- 
λήσουντις μετοχές τους. Εξ’ άλλου η Α.Τ.Ε., που, όπως ει¬ 


πώθηκε. συμμετέχει με ποσοστό 43% στο κεφάλαιο της 
ΕΠ.ΑΛ.ΜΕ, αποφάσισε να αγοράσει ένα πακέτο μετοχών, 
ώστε να αποκτήσει τον έλεγχο αυτής. 

Ύστερα από διαπραγματεύσεις υπογράφηκε, την 
31.10.1996 μεταξύ της Α.Τ.Ε. και των παραπάνω δύο γυ- 
ναικών-μετόχωντης ΕΠ.ΑΛ.ΜΕ. προσύμφωνο πωλήσεως 
των παραπάνω μετοχών των τελευταίων προς την Α.Τ.Ε. 
Κατόπιν τούτου την 14.11.1996 η Α.Τ.Ε. γνωστοποίησε, 
σύμφωνα με τα άρθρα 4α, παρ. 2 στοιχ. β και 4β παρ. 3 του 
Ν, 703/77, όπως ισχύει τώρα, τη συγκέντρωση αυτή στην 
Επιτροπή και συγχρόνως υπέβαλε την από 13.11.1996 αί¬ 
τηση να της επιτραπεί παρέκκλιση από τις υποχρεώσεις 
που αναφέρονται στις παρ. 1 και 2 του άρθρου 4ε. σύμ¬ 
φωνα με την παρ. 3του ιδίου άρθρου, η οποία έγινε δεκτή 
με την 44/1996 απόφαση της Επιτροπής. 

Ως προς την σχετική αγορά του αλουμινίου η Α.Τ.Ε. 
υποστηρίζει ότι η αγορά του πρωτογενούς αλουμινίου, 
στην οποία και μόνο δραστηριοποιείται αυτή, είναι ξεχω¬ 
ριστή από την αγορά του δευτερογενούς αλουμινίου, 
στην οποία δραστηριοποιείται η ΕΠ.ΑΛ.ΜΕ., αυτό δε κα¬ 
τέθεσε ο παραπάνω μάρτυς, ο οποίος πρέπει να τονισθεί 
είναι μηχανικός ειδικός στο αλουμίνιο, απασχολούμενος 
πλέον των 30 ετών με την παραγωγή - εμπορία αυτού. 
Σύμφωνα με την υπηρεσιακή εισήγηση το μεγαλύτερο 
ποσοστό της πρώτης ύλης για την παραγωγή του δευ¬ 
τερογενούς αλουμινίου είναι τα παλαιά (αποκόμματα", ε¬ 
νώ οι "χελώνες" (τις οποίες παράγει η Α.Τ.Ε. αλλά όχι και η 
ΕΠ.ΑΛ.ΜΕ.) αποτελούν μικρό ποσοστό αυτής (της πρώ¬ 
της ύλης) και το μερίδιο της Α.Τ.Ε. στην αγορά χελωνών 
(από πρωτογενές αλουμίνιο) είναι πολύ μικρό μόλις (11 %) 
και υπάρχει έντονος ανταγωνισμός λόγω των εισαγωγών 
που γίνονται από ανατολικές χώρες, οι οποίες πωλούν σε 
χαμηλές τιμές στην Ευρωπαϊκή αγορά. Άρα δεν συντρέχει 
λόγος περιορισμού του ανταγωνισμού στην προσφορά 
της πρώτης ύλης λόγω της συγκέντρωσης. Όμως επειδή 
οι "μπιγιέτες" διελάσεως (ράβδοι), διαφόρων κραμάτων, 
παραγόμενες είτε από πρωτογενές είτε από δευτερογε¬ 
νές αλουμίνιο για ορισμένες χρήσεις μπορούν να υποκα¬ 
τασταθούν, η εισήγηση θεωρεί ότι ανήκουν στην ίδια σχε¬ 
τική αγορά. Περαιτέρω και με δεδομένο αυτό, η 
Γ ραμματεία. στην ερευνά της εάν με τη συγκέντρωση δη- 
μιουργείται ή ενισχύεται δεσπόζουσα θέση της Α.Τ.Ε. 
στην εγχώρια αγορά αλουμινίου σε μορφή "μπιγιέτας"διε- 
λάσεως διαφόρων κραμάτων (από πρωτογενές αλουμί¬ 
νιο), δέχεται ότι αυτό μπορεί να συμβεί εφόσοντο μερίδιό 
της στην αγορά ανέρχεται σε 47,6%, ενώ το μερίδιο της 
ΕΠ.ΑΛ.ΜΕ ανέρχεται σε 19,4%. Λαμβάνοντας όμως υπ’ ό- 
ψει της ότι α) οι παραγόμενες από την Α.Τ.Ε. "μπιγιέτες" 
διελάσεως διαφόρων κραμάτων χρησιμοποιούνται εκτός 
από τις οικοδομές και σε άλλους τομείς με μεγαλύτερες 
απαιτήσεις (π.χ. αεροπλάνα κλπ.), ενώ οι της ΕΠ.ΑΛ.ΜΕ. 
χρησιμοποιούνται στις οικοδομές, για τις οποίες άλλωστε 
προορίζεται το 60% της κατανάλωσης αστών (μπιγιετών) 
β) η Ευρωπαϊκή Ένωση χρηματοδοτεί την ίδρυση μονά¬ 
δων ανακύκλωσης αλουμινίου η οποία θα ενισχύσειτον α¬ 
νταγωνισμό στην παραπάνω σχετική αγορά γ) η ίδρυση 
νέας μονάδας επεξεργασίας αλουμινίου (χυτηρίου) δεν 
απαιτεί ιδιαίτερη τεχνογνωσία και το κόστος ανέγερσης 
ανέρχεται σε ένα (1) έως δύο (2) δισεκατομμύρια δραχμές 
δ) η ΕΠ.ΑΛ.ΜΕ. διαθέτει πεπαλαιωμένα (από άποψη 
τεχνολογίας) μηχανήματα και αν δεν μετεγκατασταθεί ε¬ 
κτός Αττικής λόγω περιβαλλοντικής νομοθεσίας και αμ¬ 
φίβολο αν θα λάβει παράταση της άδειας λειτου ργίας της 

και ε) υπάρχει ανάγκη εξυπηρέτησης (κάλυψης) των ανα¬ 
γκών των μικρών μονάδων μεταποίησης αλουμινίου του 
κλάδου διέλασης για την αναχύτευση των αποκομμάτων 
αυτού, καταλήγει προτείνοντας τη μη απαγόρευση της 
συγκέντρωσης με την επιβολή της παρακάτω υποχρέω¬ 
σης στην ΕΠ.ΑΛ.ΜΕ. 

Εκτιμώντας άλατα παραπάνω, η Επιτροπή κρίνει ότι η α¬ 
πό μέρους της Α.Τ.Ε. αγορά από τις Σταματία Στρατηγού 
και Ειρήνη Στρατηγού μετοχώνπου καλύπτουντο 8%του 
μετοχικού κεφαλαίου της ΕΠ.ΑΛ.ΜΕ. και η κατ' αυτό το 
τρόπο απόκτηση του ελέγχου της ΕΠ.ΑΛ.ΜΕ. δεν μπορεί 
να περιορίσει σημαντικά τον ανταγωνισμό στην εθνική 
αγορά του αλουμινίου ή σε σημαντικό, σε συνάρτηση με 
τα χαρακτηριστικά των προϊόντων αυτής, τμήμα της 
αγοράς και ιδία με τη δημιουργία ή ενίσχυση δεσπόζου¬ 
σας θέσης, γι’ αυτό και πρέπει να μην απαγορευθεί η συ¬ 
γκέντρωση αυτή. Η Επιτροπή κρίνει σκόπιμο να επιβάλλει 
και την υποχρέωση - δέσμευση στις Α.Τ.Ε. και ΕΠ.ΑΛ.ΜΕ. 
να διαθέτει η ΕΠ.ΑΛ.ΜΕ., για τρία (3) τουλάχιστον χρόνια, 
το 50% της παραγωγικής της δυναμικότητας για την 
παροχή υπηρεσιών σετρίτους ("φασόν"), κατά προτίμηση 
παλαιούς πελάτες της (εκτόςτου ομίλουτης Α.Τ.Ε.) και με 
όρους ανταγωνιστικούς, υποχρέωση την οποία προτείνει 
η υπηρεσιακή εισήγηση και δήλωσε ότι αποδέχεται η 
Α.Τ.Ε. και η (ΕΠ.ΑΛ.ΜΕ.) 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι δεν συντρέχει περίπτωση να α- 
παγορευθεί η συγκέντρωση επιχειρήσεων που πραγ¬ 
ματοποιείται με την από μέρους της Αλουμίνιον της 
Ελλάδος Α.Ε. (ΑΤΕ) αγορά μετοχώνπου καλύπτουντο8% 
του μετοχικού κεφαλαίου της ΕΠ.ΑΛ.ΜΕ. καιτην με αυτήν 
απόκτηση από την Α.Τ.Ε. του ελέγχου της ΕΠ.ΑΛ.ΜΕ. 

Επιβάλλει στην ΕΠ.ΑΛ.ΜΕ. την υποχρέωση να διαθέτει ε¬ 
πί τρία (3) τουλάχιστον χρόνια το μισό (50%) της παραγωγι¬ 
κής της δυναμικότητας για την παροχή υπηρεσιών σε 
τρίτους (“φασόν") κατά προτίμηση παλαιούς πελάτες της (ε¬ 
κτός του ομίλου της Α.Τ. Ε.) και με όρους ανταγωνιστικούς. 
Η απόφαση εκδόθηκετην 17 Φεβρουάριου 1997 
Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Μαρτίου 1997 
Ο Πρόεδρος 

ΚΩΝΣΤΑΝΤΙΝΟΣ ΛΑΣΣΑΔΟΣ 

-♦- ( 6 ) 

ΑΠΟΦΑΣΗ ΑΡΙΘΜ. 53/1997 

Αίτηση ασφαλιστικών μέτρων του Κοινού Ταμείου 
Εισπράξεως Λεωφορίων (ΚΤΕΛ) Νομού Εύβοιας κατά 
της Ανωνύμου Εταιρείας "Οργανισμός Σιδηροδρόμων 
Ελλάδος (ΟΣΕ) Α.ΕΛ 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου 
Ανάπτυξης (Γ.Γ. Εμπορίου) την 10η Ιανουάριου 1997, ημέ¬ 
ρα Παρασκευή και ώρα 10.30 π.μ., με την εξής σύνθεση: 
Πρόεδρος: Κωνσταντίνος Λασσαδός. 

Μέλη: Νικόλαος Σακελλαρόπουλος, 

Βλάσιος Ασημακόπουλος, 

Κων/νος Ηλιόπουλος, 

Παναγιώτης Μαντζουράνης, αναπληρωτής, κω- 
λυομένου του τακτικού, Χαρίλαου Χάρακα, 


Μελίνα Μουζουράκη, 

Λεωνίδας Νικολούζος, 

Δημήτριος Τζουγανάτος. 

Γ ραμματέας: Αλεξάνδρα-Μαρία Τ αραμπΐκου. 

Θέμα της συνεδριάσεως ήταν η αίτηση ασφαλιστικών 
μέτρων του Κοινού Ταμείου Εισπράξεως Λεωφορείων 
(ΚΤΕΛ) Νομού Εύβοιας κατά της Ανωνύμου Εταιρείας 
"Οργανισμός Σιδηροδρόμων Ελλάδος (ΟΣΕ) Α.Ε.". 

Κατά τη συζήτηση παρέστησαν (α) η Α.Ε. ΟΣΕ δια των 
πληρεξουσίωντης δικηγόρων, ΝικολέταςΤζεβελέκου και 
Χαρίκλειας Τζέλλη και (β) για το ΚΤΕΛ Νομού Εύβοιας, ο 
Πρόεδρός του Κωνσταντίνος Παπαγεωργίου, μετά του 
πληρεξουσίου δικηγόρου, Γεώργιου Ανεστόπουλου. 

Στην αρχή της συζήτησης έλαβε το λόγο η Γενική 
Εισηγήτρια Σοφία Καμπερίδου, η οποία ανέπτυξε την έγ¬ 
γραφη εισήγηση της Γραμματείας της Επιτροπής 
Ανταγωνισμού και πρότεινε την απόρριψη της αίτησης. 
Στη συνέχεια έλαβε το λόγο τόσο το ΚΤΕΛ όοο και ο κα¬ 
ταγγελλόμενος ΟΣΕ, οι οποίοι ανέπτυξαν τις απόψεις 
τους και έδωσαν τις πληροφορίες, εξηγήσεις και διευκρι¬ 
νίσεις σε ερωτήσεις που του υπέβαλαν ο Πρόεδρος και τα 
Μέλη της Επιτροπής, και ζήτησαν το μεν πρώτο την πα¬ 
ραδοχή της αίτησης ο δε δεύτερος την απόρριψη αυτής. 
Επίσης, μετά από αίτηση τοιν ενδιαφερομένων μερών ε¬ 
ξετάσθηκαν από την Επιτροπή, ο μάρτυρας του ΚΤΕΛ 
Νομού Εύβοιας, Λάζαρος Κριτζαλόπουλος, Πρόεδρος 
της Πανελλήνιας Ομοσπονδίας Αυτοκινητιστών 
Υπεραστικών Συγκοινωνιών, και ο μάρτυρας του ΟΣΕ, 
Ελευθέριος Β. Μανωλάς, οικονομολόγος-διευθυντήςτης 
Δ/νσης Εμπορικής Εκμεταλλεύσεως του ΟΣΕ. στη συ¬ 
νέχεια ο Πρόεδρος της Επιτροπής, έδωσε προθεσμία 
μέχρι της 27 Ιανουάριου 1997 στα ενδιαφερόμενο μέρη 
να προσκομίσουν υπομνήματα. 

Η Επιτροπή Ανταγωνισμού συνήλθε σε διάσκεψη στις 3 
Φεβρουάριου 1997, την οποία συνέχισε στις 7 
Φεβρουάριου 1997, στην αίθουσα 611 του Υπουργείου 
Ανάπτυξης (Γ.Γ. Εμπορίου), κατά την οποία, αφού έλαβε 
υπόψη της τα στοιχεία του φακέλλου, την εισήγηση της 
Γραμματείας της Επιτροπής Ανταγωνισμού, τις απόψεις 
που διατύπωσαν εγγράφως και προφορικώς τα ενδιαφε¬ 
ρόμενο μέρη κατά τη συζήτηση της υπόθεσης την 10 
Ιανουάριου 1997, τα υπομνήματα που αυτά υπέβαλαν και 
τις καταθέσεις των μαρτύρων, 

ΣΚΕΦΘΗΚΕΩΣΕΞΗΣ 

Με την από 16.10.1996 και αρ. πρωτ. 1644/1996 αίτησή 
του το Κοινό Ταμείο Εισπράξεως Λεωρορείων (ΚΤΕΛ) του 
Νομού Εύβοιας ζητά τη λήψη αφαλιστικών μέτρων κατά 
του Οργανισμού Σιδηροδρόμων Ελλάδος (ΟΣΕ) ισχυρι- 
ζόμενο ότι η έναντι αυτού συμπεριφορά του καθού συνι- 
στά κατάχρηση δεσπόζουσας θέσης σύμφωνα με το άρ¬ 
θρο 2 Ν. 703/77. Συγκεκριμένα, η συμπεριφορά η οποία, 
σύμφωνα με τους ισχυρισμούς του αιτούντος, συνιστά 
κατάχρηση της δεσπόζουσας θέσης είναι η από 20.1.96 
μείωση του κομίστρου που εισπράττει ο ΟΣΕ στη σι¬ 
δηροδρομική γραμμή Αθήνα-Χαλκίδα-Αθήνα από 880 
δρχ. σε 600 δρχ. για την απλή διαδρομή και από 1430 δρχ. 
σε 960 δρχ. για τη διαδρομή μετ’ επιστροφής έναντι των 
κομίστρων του ΚΤΕΛ που είναι 1.200 δρχ. και 2.200 
δραχμές αντίστοιχα. 

Σύμφωνα με τη διάταξη του άρθρου 2 Ν. 703/77 όπως 
ισχύει σήμερα "απαγορεύεται η καταχρηστική εκμετάλ¬ 
λευση από μία ή περισσότερες επιχειρήσεις της δε¬ 
σπόζουσας θέσης τους στο σύνολο ή σε μέρος της 



2606 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αγοράς της χώρας. Η καταχρηστική εκμετάλλευση 
μπορεί να συνίσταται ιδίως α) στον άμεσο ή έμμεσο εξα¬ 
ναγκασμό για καθορισμό είτε των τιμών αγοράς ή πώλη- 
σης είτε άλλων μη ευλογών όρων συναλλαγής, β) στονπε- 
ριορισμό της παραγωγής, της κατανάλωσης ή της 
τεχνολογικής ανάπτυξης επί ζημία των καταναλωτών, γ) 
στην εφαρμογή άνισων όρων για ισοδύναμες παροχές, ι¬ 
δίως στην αδικαιολόγητη άρνηση πωλήσεων, αγορών ή 
άλλων συναλλαγών, κατά τρόπο ώστε ορισμένες επιχει¬ 
ρήσεις να τίθενται σε μειονεκτική θέση στον ανταγωνι¬ 
σμό, δ) στην εξάρτηστητης σύναψης συμβάσεων απάτην 
αποδοχή, εκ μέρους των αντισυμβαλλομένων, πρόσθε- 
τωνπαροχών ή σύναψης πρόσθετων συμβάσεωνπου από 
τη φύση τους ή σύμφωνα με τις εμπορικές συνήθειες, δε 
συνδέονται με το αντικείμενο των συμβάσεων αυτών". 

Εξάλλου για τη λήψη ασφαλιστικών μέτρων, σύμφωνα 
με το άρθρο 9 παρ. 4 Ν. 703/77 από την Επιτροπή 
Ανταγωνισμού απαιτείται σωρευτικά να πιθανολογείται 
παράβαση των άρθων 1,2, και 2α του νόμου αφετέρου δε 
να συντρέχει επείγουσα περίπτωση προς αποτροπή άμε¬ 
σα επικείμενου κινδύνου ανεπανόρθωτης βλάβης στον 
αιτούντα ή το δημόσιο συμφέρον. 

Από την έρευνα της Γραμματείας της Επιτροπής 
Ανταγωνισμού, την ενώπιον της Επιτροπής συζήτηση της 
10.1.1997 και τα προσαχθέντα αποδεικτικά μέσα πι¬ 
θανολογήθηκαν τα ακόλουθα: 

Το ΚΤΕΛ Εύβοιας έχει συσταθεί και λειτουργεί με βάση 
το Ν.Δ. 103/73 και εκτελεί μονοπωλιακά το έργο της με¬ 
ταφοράς επιβατών με λεωφορεία αυτοκίνητα σε 
νομαρχιακό επίπεδο και συγκεκριμένα των αστικών και υ¬ 
περαστικών γραμμών εντός της περιφέρειας του Νομού 
Εύβοιας, των υπεραστικών γραμμών που συνδέουν τη 
Χαλκίδα με τις πρωτεύουσες ομόρων νομών, καθώς και 
αυτών που συνδέουν τη Χαλκίδα με την Αθήνα. Από το 
σύνολο των ρυθμίσεων που τα διέπουν προκύπτει ότι τα 
ΚΤΕΛ, άρα καιτο ΚΤΕΛ Νομού Εύβοιας, συνιστούν ιδιότυ¬ 
πες συγκοινωνιακές επιχειρήσεις κοινής ωφελείας, επι- 
διώκουσες την οργάνωση της επιβατικής λεωφορειακής 
συγκοινωνίας, την εξυπηρέτηση του κοινού, ως καιτην ε¬ 
πίτευξη οικονομικού κερδοσκοπικού αποτελέσματος υ¬ 
πέρ των μετόχων (ΑΠ 1524/1995). Για το λόγο αυτό, μετα¬ 
ξύ άλλων, τα κόμιστρα των ΚΤΕΛ καθορίζονται, σύμφωνα 
με το Ν.Δ. 102/73 με απόφαση του Υπουργού Μεταφορών 
και Επικοινωνιών με βάση χιλιομετρικό συντελεστή. 

Ο ΟΣΕ αποτελεί δημόσια επιχείρηση κατά την έννοια 
του Ν. 2414/96 η οποία έχει το μονοπώλιο στις σι¬ 
δηροδρομικές μεταφορές και λειτουργεί χάριν του 
δημοσίου συμφέροντος υπό μορφή Ανώνυμης Εταιρείας 
ανήκει δε εξολοκλήρου στο Ελληνικό Δημόσιο, τελεί υπό 
την εποιττεία και τον έλεγχό του, διέπεται δε από πλέγμα 
νομοθετικών διατάξεων από τις οποίες οι βασικότερες εί¬ 
ναι το Ε3.Δ. 532/72, το Ν.Δ. 1300/72 κ.α. Τα κόμιστρα του 
ΟΣΕ καθορίζονται από το Διοικητικό Συμβούλιο του 
Οργανισμού στα πλαίσια που καθορίζονται κάθε φορά α¬ 
πό την προηγούμενη έγκριση του Υπουργού Μεταφορών 
και Επικοινωνιών. 

Μετά την 715760/11.9.1995 απόφαση του Υπουργού 
Μεταφορών και Επικοινωνιών, στην οποία εγκρίθηκε αύ¬ 
ξηση των γενικών και ειδικών τιμολογίων του ΟΣΕ μέχρι 
ποσοστού 8% και κατά μέσο όρο 7%, ο ΟΣΕ προχώρησε 
στον καθορισμό νέων τιμολογίων. 

Ειδικότερα, όσον αφορά την υπό κρίση διαδρομή με¬ 
ταφοράς επιβατών Αθήνα-Χαλκίδα-Αθήνα, ο ΟΣΕπροέβη 


από 20.1.96 σε μείωση του εισιτηρίου μεταξύ των ακραί¬ 
ων προορισμών Αθήνας και Χαλκίδας σε 600 δρχ. για την 
απλή διαδρομή και σε 960 δρχ. για τη διαδρομή μετ' επι¬ 
στροφής, Εξάλλου, επειδή η διαδρομή αυτή χαρακτηρί¬ 
ζεται σύμφωνα με το ρυθμιστικό σχέδιο του ΥΠΕΧΩΔΕ 
προαστικού χαρακτήρα με την έννοια της Οδηγίας 
95/18/ΕΚ, επειδή εξυπηρετεί αστική περιοχή και τα προά¬ 
στιά της, ο ΟΣΕ περιλαμβάνει 17 ενδιάμεσες στάσεις με¬ 
ταξύ των ακραίων προο ρισμών Αθήνας και Χαλκίδας και ε¬ 
φαρμόζει από την ίδια παραπάνω ημερομηνία νέο 
ορθολογικοποιημένο τιμολόγιο ανά ζώνη με αντιστοιχία 
100 δρχ. ανά 15 χιλ. Το νέο τιμολόγιο απλοποίησε τον 
υπολογισμό του κομίστρου και είχε σαν αποτέλεσμα τον 
περιορισμό του φαινομένου των λαθρεπιβατών των εν¬ 
διάμεσων σταθμών που εκμεταλλευόντουσαν την καθυ¬ 
στέρηση στην έκδοση του εισιτηρίου από το προσωπικό 
συνοδείας λόγω πολυπλοκότητας στη συναρμογή των ε- 
πιμέρους τιμών. Η εφαρμογή του τιμολογιακού αυτού συ¬ 
στήματος των 100 δρχ. ανά 15χιλμ., όπως προέκυψε από 
τα στοιχεία που προσκόμισε ο ΟΣΕ, είχε ως συνέπεια την 
αύξηση του κομίστρου στις περισσότερες ενδιάμεσες 
διαδρομές, τη μείωση όμως αυτού για τη μεταφορά μετα¬ 
ξύ των ακραίων προορισμών Αθήνας και Χαλκίδας 
(συνολική απόσταση 94 χιλ.). Το νέο σύστημα καθορι¬ 
σμού του τιμολογίου στη διαδρομή Αθήνα-Χαλκίδα που 
καθιέρωσε ο ΟΣΕ δεν έρχεται σε αντίθεση με την παρα¬ 
πάνω απόφαση του Υπουργού Μεταφορών και 
Επικοινωνιών, η οποία δεν προβλέπει ως προς τον ΟΣΕ 
την υποχρεωτική αύξηση των κομίστρων, αλλά θέτει ανώ¬ 
τατα όρια ως προς αυτή, επιτρέποτας κατάτοντρόπο αυ¬ 
τό στον τελευταίο να εφαρμόσει διαφοροποιήσεις στην 
τιμολογιακή του πολιτική όπως αυτή που ισχύει για την ε¬ 
ξεταζόμενη διαδρομή που έχει ως αποτέλεσμα τη μείωση 
του κομίστρου για τους ακραίους προορισμούς της δια¬ 
δρομής Αθήνα-Χαλκίδα. 

Την υπό κρίση περίπτωση αρμοδίως εξετάζει η 
Επιτροπή Ανταγωνισμού αφού οι διατάξεις του Ν. 703/77 
εφαρμόζονται και επί δημοσίων ή κοινής ωφελείας επιχει¬ 
ρήσεων και επιχειρήσεων μεταφορών σύμφωνα με το άρ¬ 
θρο 5 του νόμου, εκτός εάν υπάρχουν ειδικές ρυθμίσεις ή 
εξαιρέσεις που εισάγονται, σύμφωνα με την παρ. 3 του ί¬ 
διου άρθρου, με κοινές αποφάσεις των Υπουργών 
Συντονισμού, Εμπορίου και Συγκοινωνιών, εξαίρεση που 
δε συντρέχει εδώ. 

Η παράβαση του άρθρου 2 Ν. 703/77 προϋποθέτει την 
κατοχή δεσπόζουσας θέσης της επιχείρησης στη σχετική 
αγορά, η οποία οριοθετείται με την εφαρμογή του κριτη¬ 
ρίου της λειτουργικής εναλλαξιμότητας, περιλαμβάνει 
δηλαδή τις υπηρεσίες που θεωρούνται από τους κατανα¬ 
λωτές υποκατάστατες λόγω των ιδιοτήτων, της τιμής και 
της χρήσης για την οποίά προορίζονται. 

Εν προκειμένω, η μεταφορά στη διαδρομή Αθήνα- 
Χαλκίδα με λεωφορείο ή με το τραίνο δεν παρουσιάζει ε- 
ναλλαξιμότητα ως προς το επιβατικό κοινό που κινείται 
στους ενδιάμεσους σταθμούς της διαδρομής, επειδή 
ΚΤΕΛ και ΟΣΕ ακολουθούν διαφορετικό δρομολόγιο. 
Εξάλλου, ενώ ο ΟΣΕ περιλαμβάνει 17 ενδιάμεσους σταθ¬ 
μούς στη διαδρομή του έτσι ώστε να εξυπηρετεί με αυτόν 
τον τρόπο κυρίως τους επιβάτες που έχουν προορισμό 
τους Δήμους και Κοινότητες της περιφέρειας, όπως 
Αρχαρνές, Δεκέλεια, Αγιο Στέφανο, Αφίδνες, Σφενδάλη, 
Αυλώνα. Αγ. Θωμάς, Οινόφυτα, Οινόη κλπ., δεν πι¬ 
θανολογήθηκε ότι το ΚΤΕΛ, ως υπεραστική γραμμή, περί- 

λαμβάνει τους ίδιους κατά βάση σταθμούς στη διαδρομή 
του, απευθύνεται δε σε επιβατικό κοινό που ενδιαφέρεται 
να μεταφερθεί σε σύντομο χρόνο (40% γρηγορότερη η 
μεταφορά με το ΚΤΕΛ σε σχέση με τον ΟΣΕ) στους τε¬ 
λικούς σταθμούς. 

Ωστόσο, για τους επιβάτες που ενδιαφέροντα! για τη με¬ 
ταφορά τους στους ακραίους προορισμούς της δια¬ 
δρομής, η μεταφορά με το λεωφορείο ή με το τραίνο 
παρουσιάζει επαρκή βαθμό δυνατότητας υποκατάστασης. 
Εξάλλου, η διαφορά στο κόμιστρο μεταξύ των δύο μέσων 
μεταφοράς αντισταθμίζεται ως προς τον καταναλωτή από 
τα πλεονεκτήματα που παρουσιάζει το ΚΤΕΛ και συγκεκρι¬ 
μένα από τη μεγαλύτερη συχνότητα των δρομολογίων (17 
ημερησίως για τον ΟΣΕ, ανά μισή ώρα για το ΚΤΕΛ), το 
γεγονός ότι ο σταθμός του ΚΤΕΛ στη Χαλκίδα βρίσκεται 
στο κέντρο της πόλης ενώ του ΟΣΕ έξω από αυτή, ενώ ο 
συνολικός χρόνος μεταφοράς είναι κατά 40% συντομό¬ 
τερος του ΚΤΕΛ σε σχέση με αυτόν του ΟΣΕ. Συνεπώς, η 
μεταφορά επιβατών με λεωφορείο και τραίνο στους α¬ 
κραίους προορισμούς Αθήνας και Χαλκίδας αποτελεί τη 
σχετική αγορά ως προς την οποία πρέπει στη συνέχεια να 
εξεταστεί η ύπαρξη ή όχι δεσπόζουσας θέσης του ΟΣΕ. 

Με βάση τα στοιχεία που προσκομίσθηκαν στην 
Επιτροπή προκύπτει ότι στην κρινόμενη διαδρομή το μεν 
ΚΤΕΛ είχε για το έτος 1996 μεταφορικό έργο 420.115 επι¬ 
βάτες, ενώ ο ΟΣΕ 404.940 επιβάτες από το οποίο μόνοτο 
40%, δηλ. 162.000 επιβάτες, μετακινήθηκε μεταξύ των α- 
κραίωνπροορισμώντης διαδρομής. Συνεπώς στη σχετική 
αγορά, όπως οριοθετήθηκε παραπάνω, το μεν ΚΤΕΛ έχει 
μερίδιο 73% περίπου, ενώ ο ΟΣΕ 27%. 
Συνυπολογισμένου του γεγονότος ότι οι δύο επιχειρή¬ 
σεις είναι οι μόνες που νέμονται τη χερσαία μαζική με¬ 
ταφορά, δεν πιθανολογείται ότι ο ΟΣΕ έχει δεσπόζουσα 
θέση και κατά συνέπεια ούτε παράβαση της διάταξης του 
άρθρου 2 Ν. 703/77. 

Ως εκ τούτου το αίτημα του αϊτού ντος για λήψη ασφαλι¬ 
στικών μέτρων πρέπει να απορριφθεί ως ουσιαστικά αβά- 
σιμο. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει ομόφωνα την αίτηση του Κοινού Ταμείου 
Εισπράξεως Λεωφορείων (ΚΤΕΛ) του Νομού Εύβοιας. 

Η απόφαση εκδόθηκε την 17 Φεβρουάριου 1997 

Η απόφαση να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΛΑΣΣΑΔΟΣ 
-♦- 

Αριθ. 5862 (δις) (7) 

Χορήγηση άδειας κυκλοφορίας φαρμακευτικού ι¬ 
διοσκευάσματος ΒΕ3Θ3ΤΥΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αριθ. 5862/19.2.97 του ΕΟΦ χορηγή¬ 
θηκε, βάσει των διατάξεων του αρθρ. 3παρ. 1 της Κοινής 
Υπουργικής Απόφασης Α6/9392/91, άδεια κυκλοφορίας 
στο φαρμακευτικό ιδιοσκεύασμα ΒΕ503ΤΎΙ. 

Μορφές: Δισκία 5ητη/ΤΑΒ. 

Δικαιούχου Σήματος: ΜΕΝΤΙΝΟΒΑ ΑΕ. 

Υπεύθυνου κυκλοφορίας: ΜΕΝΤΙΝΟΒΑ ΑΕ. 

Αθήνα, 19 Φεβρουάριου 1997 

Ο Πρόεδρος 
ΓΕΡ. ΚΑΒΒΑΔΙΑΣ 


Αριθ. 31282/96 (δις) ( 8 ) 

Χορήγηση άδειας κυκλοφορίας φαρμακευτικού ι¬ 
διοσκευάσματος ΟΟ-ΒΕΝΙΤΕΟ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 31282/96/24.2.97 του ΕΟΦ 
χορηγήθηκε, βάσει των διατάξεων του αρθρ. 3παρ. 1 της 
Κοινής Υπουργικής Απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα ΟΟ-ΒΕΝ- 
ΙΤΕΟ. 

Μορφές: Δισκία (20 + 6 )γπ 9 /ΤΑΒ. 

Δικαιούχου Σήματος: ΜΕΒΟΚ & Οο ΙΝΟ υ.5.Α. 

Υπεύθυνου κυκλοφορίας: ΒΙΑΝΕΞ ΑΕ. 

Αθήνα, 24 Φεβρουάριου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

- ♦ - 

Αριθ. 29796/96 (δις) ( 9 ) 

Χορήγηση άδειας κυκλοφορίας φαρμακευτικού ι¬ 
διοσκευάσματος ΖΑΝΙϋΙΡ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 29796/96/27.2.97 του ΕΟΦ 
χορηγήθηκε, βάσει των διατάξεων του αρθρ. 3παρ. 1 της 
Κοινής Υπουργικής Απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα ΖΑΝΙϋΙΡ. 

Μορφή; Δισκία επικαλυμένα με υμένιο ΙΟιπςι/ΤΑΒ. 

Δικαιούχου Σήματος: ΒΕΘΟΒϋΑΤΙ ΙΝ0ϋ5ΤΒΙΑ ΟΗΙΜΙ- 
ΟΑ Ε ΡΑΒΜΑΟΕυΤΙΟΑ 3ΡΑ ΙΤΑΛΙΑ. 

Υπεύθυνου κυκλοφορίας: ΒΕΟΟΒΟΑΤΙ ΙΝ01Ι3ΤΠΙΑ 
ΟΗΙΜΙΟΑ Ε ΡΑΒΜΑΟΕϋΤΙΟΑ 3ΡΑ ΙΤΑΛΙΑ. 

Αθήνα. 27 Φεβρουάριου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

- « - 

Αριθ. 2500/96 (δις) (10) 

Χορήγηση άδειας κυκλοφορίας φαρμακευτικού ι¬ 
διοσκευάσματος ΜΙΖΟϋ-ΕΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 2500/96/25.2.97του ΕΟΦ χορη¬ 
γήθηκε, βάσει των διατάξεων του αρθρ. 3 παρ. 1 της 
Κοινής Υπουργικής Απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα ΜΙΖΟΕΙΕΝ. 

Μορφή; Δισκία επικαλυμένα με υμένιο βραδείας αποδέ¬ 
σμευσης ΙΟιτις/ΤΑΒ. 

Δικαιούχου Σήματος: 3ΥΝΤΗΕΙΛΒΟ 3.Α. ΡΒΑΝΟΕ. 

Υπεύθυνου κυκλοφορίας: 3ΥΝΤΗΕΕΑΒΟ ΕΑνίΡΗΑΒΜ 
ΑΕ. 

Αθήνα, 25 Φεβρουάριου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

- ( 11 ) 

Διορθώνεται η 138519/10.2.1997 κοινή απόφαση των 
Υπουργών Δικαιοσύνης και Δημόσιας Τάξης, που δημοσι- 
εύθηκε στο ΦΕΚ 103/Β/18.2.1997 και διατυπώνεται ως ε- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ξής η πέμπτη παράγραφος του Δ' Κεφαλαίου: 

"Σε εξαιρετικές περιπτώσεις που δεν καθίσταται δυνατή 
η εξασφάλιση του απαιτούμενου χώρου για την πραγ¬ 
ματοποίηση του προγράμματος ή του κατάλληλου εκπαι¬ 
δευτικού προσωπικού, θαείναιδυνατήηαπασχόλησητων 
εκπαιδευτών και η χρήση των εγκαταστάσεων των περι¬ 
φερειακών υπηρεσιών του Υπουργείου Δημόσιας Τάξης 
εφόσον το επιτρέπουν οι υπηρεσιακές δυνατότητες των 
υπηρεσιών αυτών." 

(Από το Υπο υ ργείο Δικαιοσύνης) 

-♦- 

( 12 ) 

Διορθώνεται η 16222/7.1.1997 απόφαση του Υπουργού 
Δικαιοσύνης που δημοσιεύθηκε στο ΦΕΚ 
103/Β/18.2.1997, ως εξής: 

α. Στην παράγραφο β του προοιμίου από το εσφαλμένο 
"τουΝ. 1943/19" στο ορθό "του Ν. 1943/91". 

β. Η παράγραφος 5 του άρθρου 8 διαμορφώνεται ως ε¬ 
ξής: "Τα γραπτά παραδίδονται στον εξεταστή του μαθή¬ 
ματος και μονογράφονται από τον ίδιο και από έναν επι¬ 
τηρητή. Οι εξεταστές οφείλουν εντός δέκα ημερών, να 
βαθμολογήσουν τα γραπτά και να τα καταθέσουν στο 
Διευθυντή της Σχολής". 

(Από το Υπουργείο Δικαιοσύνης) 

-·- (13) 

Στο ΦΕΚ 101/14.2.97/τ. Β' όπου δημοσιεύτηκε η 
1218.65/1/97/24.1.97 απόφαση του Υπουργού Εμπορικής 
Ναυτιλίας με θέμα 1 Αποδοχή των Κωδίκων για την κατα¬ 


σκευή και εξοπλισμό πλοίων που μεταφέρουν επικίνδυνα 
χημικά χύμα (ΒΟΗ) και για την κατασκευή και εξοπλισμό 
των πλοίων που μεταφέρουν υγροποιημένα αέρια χύμα 
(ΕΧ13ΤΙΝΟ. 00. 00) του Διεθνούς Ναυτιλιακού 
Οργανισμού (Ι.Μ.Ο.), γίνονται οι εξής διορθώσεις σφαλ¬ 
μάτων: 

Στη σελίδα 1094 στη β στήλη στο προοίμιο α) στον 
πρώτο στίχο της παρ. 3 από το εσφαλμένο "ΜΕΡΟ" στο 
ορθό "ΜΕΒΟ" 

β) στον πρώτο στίχο της πρ. 5 από το εσφαλμένο 
"ΜΕΡΟ" στο ορθό "ΜΕΒΟ" 

γ) στον τελευταίο στίχο της παρ. 6 από το εσφαλμένο 
"ΕΧΙ3ΤΙΝΟ 00" στο ορθό ΈΧΙ3ΤΙΝΟ 00". 

Στη σελίδα 1095 στην α' στήλη στον τέταρτο στίχο της 
παρ. (β) του άρθρου 3 από το εσφαλμένο ΤΐυΡΙΕΟ" στο 
ορθό "ΐιαυΕΡίΕΟ". 

(Απότο ΥΕΝ) 

-* (14) 

Στηντροποποίησητης απόφασης Υπ. Εθν, Παιδείας και 
Θρησ/των Ζ/3378/1993 που δημοσιεύτηκε στο ΦΕΚ 
722/22.8.96 τ.Β' και αφορά "Προϋποθέσεις όροι και διαδι¬ 
κασία χορήγησης άδειας ίδρυσης και λειτουργίας (Ι.Ε.Κ.) 
από Νομ. Πρόσωπα Ιδιωτ. Δικαίου ή Ιδιώτες" όπως 
τροποποιήθηκε και ισχύει, επιφέρεται η πιο κάτω διόρθω- 

ση: , 

Προστίθεται πάνω από την περίληψη του θέματος ο πα- 
ραλειφθείς αριθμός πρωτοκόλλου "Ζ/13299”). 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


